CELEX: 32011D0930(01)
Language: lv
Date: 2011-09-28 00:00:00
Title: Komisijas Lēmums ( 2011. gada 28. septembris ), ar ko izveido ekspertu grupu korupcijas jautājumos

30.9.2011   
            
            
               LV
            
            
               Eiropas Savienības Oficiālais Vēstnesis
            
            
               C 286/4
            
         KOMISIJAS LĒMUMS
   (2011. gada 28. septembris),
   ar ko izveido ekspertu grupu korupcijas jautājumos
   2011/C 286/03
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:
   
               (1)
            
            
               Līguma 67. panta 3. punktā tika noteikts Eiropas Savienības uzdevums nodrošināt augsta līmeņa drošību brīvības, drošības un tiesiskuma telpā. Lai šo mērķi īstenotu, jānovērš un jāapkaro organizētā un cita veida noziedzība, tostarp korupcija.
            
         
               (2)
            
            
               Stokholmas programmā “Atvērta un droša Eiropa pilsoņu un viņu aizsardzības labā” (1), ko Eiropadome pieņēma 2009. gada 10. un 11. decembrī, Komisija tiek aicināta, pamatojoties uz esošajām sistēmām un kopīgiem kritērijiem, izveidot rādītājus, lai novērtētu korupcijas apkarošanas centienus, jo īpaši acquis jomās (publiskais iepirkums, finanšu kontrole, utt.).
            
         
               (3)
            
            
               Komisijas 2010. gada 22. novembra Paziņojumā Parlamentam “ES iekšējās drošības stratēģija darbībā: pieci soļi pretim drošākai Eiropai” (2) ir uzsvērts, ka ļoti svarīgi ir uzturēt politisko gribu apkarot korupciju un ka ir nepieciešama Savienības līmeņa rīcība un labākās prakses apmaiņa. Tajā paziņots, ka Komisija 2011. gadā iesniegs priekšlikumu par to, kā uzraudzīt un atbalstīt dalībvalstu veiktos korupcijas apkarošanas pasākumus.
            
         
               (4)
            
            
               Komisijas 2011. gada 6. jūnija lēmumā, ar ko izveido ES pretkorupcijas ziņošanas mehānismu periodiskai novērtēšanai (“ES pretkorupcijas ziņojumu”) (3), tika noteikti mērķi un nepieciešamie elementi, lai īstenotu ES pretkorupcijas ziņojumu. Saskaņā ar minēto lēmumu šis ziņojums jāpublicē reizi divos gados, sākot no 2013. gada. Minēto ziņojumu pārvalda Komisija, kurai palīdz ekspertu grupa, ko pēc atklāta konkursa procedūras iecēlusi Komisija. Ekspertu grupas locekļiem jābūt neapšaubāmai kompetencei un augsta līmeņa integritātei, kā arī labai reputācijai korupcijas apkarošanas jomā.
            
         
               (5)
            
            
               Komisijas 2011. gada 6. jūnija Paziņojumā Parlamentam, Padomei un Eiropas Ekonomikas un sociālo lietu komitejai “Korupcijas apkarošana ES” (4) ir noteikts, ka eksperti, kas palīdz Komisijai ES pretkorupcijas ziņojuma sagatavošanā, var būt ar dažādu kvalifikāciju, piemēram, tiesību aizsardzība, korupcijas novēršana, pilsoniskā sabiedrība, un viņiem jāapņemas rīkoties personīgajā profesionālajā statusā.
            
         
               (6)
            
            
               Tādēļ ir jāizveido ekspertu grupa korupcijas apkarošanas jomā un jādefinē tās uzdevumi un struktūra.
            
         
               (7)
            
            
               Šai grupai būtu jāatbalsta Komisijas darbs ES pretkorupcijas ziņojuma sagatavošanā un ar to saistītās Savienības turpmākās politikas jomās. Jo īpaši grupai būtu jāsniedz konsultācijas šādos jautājumos: starpnozaru un ar konkrētām valstīm saistītu jautājumu, kas jāizskata katrā ziņojumā, rādītāju izveide, dalībvalstu rezultātu novērtēšana, labākās prakses noteikšana, ES tendenču noteikšana, ieteikumu sniegšana un ES pasākumu ierosināšana attiecīgos gadījumos.
            
         
               (8)
            
            
               Grupā vajadzētu būt 17 dalībniekiem, un būtu jānodrošina samērīga pārstāvniecība institucionālās struktūras un ģeogrāfisko reģionu ziņā.
            
         
               (9)
            
            
               Būtu jāizstrādā noteikumi par grupas dalībnieku veiktu informācijas izpaušanu.
            
         
               (10)
            
            
               Grupas dalībnieku personas dati būtu jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (5).
            
         
               (11)
            
            
               Grupas dalībnieku pilnvaru termiņam vajadzētu būt četri gadi, un tam vajadzētu būt pagarināmam,
            
         IR NOLĒMUSI ŠĀDI.
   1. pants
   Darbības joma
   Ar šo izveido ekspertu grupu korupcijas jautājumos, turpmāk “grupa”.
   2. pants
   Uzdevumi
   Grupas uzdevumi ir šādi:
   
               a)
            
            
               konsultēt Komisiju jautājumos saistībā ar ES pretkorupcijas ziņojumu, tostarp par darba metodēm, kā arī jautājumos saistībā ar ES pretkorupcijas politiku, piemērotos gadījumos un saskaņā ar Komisiju izdodot mutiskus un rakstiskus ziņojumus;
            
         
               b)
            
            
               palīdzēt Komisijai novērtēt pretkorupcijas politikas jomas attīstību valstu, Eiropas un starptautiskajā līmenī un palīdzēt Komisijai noteikt ES tendences korupcijas jomā;
            
         
               c)
            
            
               palīdzēt Komisijai izveidot korupcijas novēršanas attiecīgos standartus, kā arī izmērāmus rādītājus, attiecībā pret kuriem var novērtēt ES pretkorupcijas ziņojumu;
            
         
               d)
            
            
               palīdzēt Komisijai noteikt veidus, kā uzlabot attiecīgo informāciju par dalībvalstu korupcijas būtību, apmēriem un iemesliem, kā arī par pretkorupcijas pasākumu efektivitāti;
            
         
               e)
            
            
               palīdzēt Komisijai noteikt starpnozaru un ar konkrētām valstīm saistītus pretkorupcijas jautājumus, kas ir svarīgi Eiropas Savienībai un dalībvalstīm, kā arī iespējamos ieteikumus, kas jāietver ES pretkorupcijas ziņojumā;
            
         
               f)
            
            
               sniegt Komisijai konsultācijas par metožu izveidi pretkorupcijas pasākumu izvērtēšanai ES-27;
            
         
               g)
            
            
               palīdzēt Komisijai identificēt un noteikt iespējamos pasākumus un darbības ES un valstu līmenī dažādās pretkorupcijas politikas jomās;
            
         
               h)
            
            
               palīdzēt Komisijai noteikt labāko praksi un piedāvāt pieredzes apmaiņas veidus un mācīšanos no līdzbiedriem, ko varētu turpmāk attīstīt ES līmenī.
            
         3. pants
   Apspriešanās
   Komisija var apspriesties ar grupu jebkurā jautājumā saistībā ar ES pretkorupcijas ziņojumu un ES pretkorupcijas politiku.
   4. pants
   Dalībnieki un to iecelšana
   1.   Grupas sastāvā ir 17 dalībnieki.
   2.   Tās dalībnieki ir personas ar apliecinātām zināšanām un pieredzi publiskā un privātā sektora korupcijas novēršanā un apkarošanā un pretkorupcijas politikas un prakses uzraudzībā un/vai novērtēšanā.
   3.   Grupas sastāvs atspoguļo nepieciešamo kompetenču līdzsvaru saistībā ar pretkorupcijas jautājumiem, kā arī dažādiem iesaistītajiem aspektiem, piemēram, bet ne tikai, tādās jomās kā tiesību aizsardzība, tiesu vara, novēršana, politikas veidošana, kontrole un/vai uzraudzība, tendenču, politikas un/vai rādītāju izpēte, publiskais un privātais sektors, krimināltiesības, ekonomikas un sociālie aspekti/ietekme.
   4.   Grupas dalībnieki ir Eiropas Savienības dalībvalstu pilsoņi.
   5.   Dalībniekus amatos ieceļ Iekšlietu ģenerāldirektorāta ģenerāldirektors, izvēloties no tiem kandidātiem, kuri atsaukušies uz uzaicinājumu iesniegt pieteikumus (skatīt šā lēmuma pielikumu).
   6.   Pamatojoties uz uzaicinājumu iesniegt pieteikumus, kandidātus, kuri tika uzskatīti par piemērotiem grupas dalībniekiem, bet netika iecelti, ar viņu piekrišanu iekļauj rezerves sarakstā. Vajadzības gadījumā Komisija izmanto rezerves sarakstu, ieceļot vai aizstājot dalībniekus. Ja Komisija uzskata, ka rezerves saraksts nav pietiekams, tā var vēlreiz publicēt uzaicinājumu iesniegt pieteikumus, lai izveidotu jaunu sarakstu.
   7.   Dalībniekus ieceļ amatā kā privātpersonas uz četru gadu termiņu. Dalībnieki strādā neatkarīgi un sabiedrības interesēs. Dalībnieki pilda savus pienākumus līdz to aizstāšanai vai pilnvaru termiņa beigām. Pilnvaru termiņu var pagarināt.
   8.   To dalībnieku vietā, kuri vairs nespēj pilnvērtīgi darboties grupā, atkāpjas no amata vai neatbilst šā panta vai Līguma 339. panta nosacījumiem, uz atlikušo pilnvaru laiku var iecelt citus dalībniekus.
   9.   Dalībnieku vārdus un uzvārdus publicē Komisijas ekspertu grupu un citu līdzīgu struktūru reģistrā (6), kā arī Iekšlietu ģenerāldirektorāta tīmekļa vietnē.
   10.   Personas datus apkopo, apstrādā un publicē atbilstīgi Eiropas Parlamenta un Padomes Regulai (EK) Nr. 45/2001 (7).
   5. pants
   Darbība
   1.   Grupas darbu vada Komisijas pārstāvis.
   2.   Vienojoties ar Komisiju, var izveidot apakšgrupas īpašu jautājumu izskatīšanai atbilstoši grupas izstrādātajam darba uzdevumam. Šādas grupas izformē, tiklīdz to uzdevums ir izpildīts.
   3.   Komisijas pārstāvis var ad hoc lūgt piedalīties grupas vai apakšgrupas darbā ārējos ekspertus, kuri ir kompetenti kādā konkrētā darba kārtības jautājumā.
   4.   Komisija var piešķirt novērotāja statusu starptautisko, starpvaldību un nevalstisko organizāciju pārstāvjiem.
   5.   Grupas darba prioritātes atspoguļo nepieciešamību pēc koordinētas un saskaņotas daudznozaru politikas atbildes uz visiem korupcijas apkarošanas aspektiem.
   6.   Uz grupas dalībniekiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kas attiecas uz ES klasificētās informācijas aizsardzību un ietverti Komisijas Lēmuma 2001/844/EK, EOTK, Euratom pielikumā (8). Ja šīs saistības netiek ievērotas, Komisija var veikt visus nepieciešamos pasākumus.
   7.   Sekretariāta pakalpojumus nodrošina Komisija.
   8.   Atzinumus un ziņojumus grupa iesniedz Komisijai. Komisija var noteikt atzinuma vai ziņojuma iesniegšanas termiņu.
   9.   Grupa var pieņemt reglamentu, pamatojoties uz ekspertu grupu standarta reglamentu.
   10.   Komisija publicē attiecīgo informāciju par darbībām, ko veic grupa, iekļaujot to reģistrā vai izmantojot saiti no reģistra uz Iekšlietu ģenerāldirektorāta tīmekļa vietni.
   6. pants
   Sanāksmju izdevumi
   1.   Grupas darbā iesaistītas personas nesaņem atlīdzību par sniegtajiem pakalpojumiem.
   2.   Ar grupas darbu saistītos ceļa izdevumus un uzturēšanās izdevumus grupas darbā iesaistītajām personām Komisija atlīdzina saskaņā ar Komisijā spēkā esošajiem noteikumiem.
   3.   Šos izdevumus atmaksā pieejamo apropriāciju robežās, kuras piešķir saskaņā ar ikgadējo resursu sadalījuma procedūru.
   7. pants
   Stāšanās spēkā un piemērojamība
   Šis lēmums stājas spēkā dienā, kad to publicē Eiropas Savienības Oficiālajā Vēstnesī, un to piemēro 8 gadus.
   
      Briselē, 2011. gada 28. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV C 115, 4.5.2010., 1. lpp.
   
      (2)  COM(2010) 673. galīgā redakcija.
   
      (3)  C(2011) 3673 galīgā redakcija.
   
      (4)  COM(2011) 308 galīgā redakcija, vēl nav publicēts. Sk. Padomes dokumentu 11580/11.
   
      (5)  OV L 8, 12.1.2001., 1. lpp.
   
      (6)  Dalībnieki, kuri nevēlas publiskot savu vārdu un uzvārdu, var lūgt atkāpties no šā noteikuma. Lūgumu nepubliskot ekspertu grupas dalībnieku vārdu un uzvārdu uzskata par pamatotu, ja publicēšana varētu apdraudēt viņu drošību vai integritāti vai nevajadzīgi ietekmēt privāto dzīvi.
   
      (7)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti. Skat. 5. atsauci.
   
      (8)  Komisijas 2001. gada 29. novembra Lēmums 2001/844/EK, EOTK, Euratom, ar ko groza tās iekšējo reglamentu (OV L 317, 3.12.2001., 1. lpp.).
   
      PIELIKUMS
      
         Uzaicinājums iesniegt pieteikumus, lai atlasītu ekspertus, kurus ieceļ privātpersonas statusā
      
      Ar 2011. gada 28. septembra Lēmumu (2011/C 286/03) (1) Komisija izveidoja ekspertu grupu korupcijas jautājumos. Komisija vadīs grupu un var apspriesties ar to jebkurā jautājumā saistībā ar ES pretkorupcijas ziņojumu un ES pretkorupcijas politiku.
      Ekspertu grupas uzdevumi ir šādi:
      
                  a)
               
               
                  konsultēt Komisiju jautājumos saistībā ar ES pretkorupcijas ziņojumu, tostarp par darba metodēm, kā arī jautājumos saistībā ar ES pretkorupcijas politiku, piemērotos gadījumos un saskaņā ar Komisiju izdodot mutiskus un rakstiskus ziņojumus;
               
            
                  b)
               
               
                  palīdzēt Komisijai novērtēt pretkorupcijas politikas jomas attīstību valstu, Eiropas un starptautiskajā līmenī un palīdzēt Komisijai noteikt ES tendences korupcijas jomā;
               
            
                  c)
               
               
                  palīdzēt Komisijai izveidot korupcijas novēršanas attiecīgos standartus, kā arī izmērāmus rādītājus, attiecībā pret kuriem var novērtēt ES pretkorupcijas ziņojumu;
               
            
                  d)
               
               
                  palīdzēt Komisijai noteikt veidus, kā uzlabot attiecīgo informāciju par dalībvalstu korupcijas būtību, apmēriem un iemesliem, kā arī par pretkorupcijas pasākumu efektivitāti;
               
            
                  e)
               
               
                  palīdzēt Komisijai noteikt starpnozaru un ar konkrētām valstīm saistītus pretkorupcijas jautājumus, kas ir svarīgi ES un dalībvalstīm, kā arī iespējamos ieteikumus, kas jāietver ES pretkorupcijas ziņojumā;
               
            
                  f)
               
               
                  sniegt Komisijai konsultācijas par metožu izveidi pretkorupcijas pasākumu izvērtēšanai ES-27;
               
            
                  g)
               
               
                  palīdzēt Komisijai identificēt un noteikt iespējamos pasākumus un darbības ES un valstu līmenī dažādās pretkorupcijas politikas jomās;
               
            
                  h)
               
               
                  palīdzēt Komisijai noteikt labāko praksi un piedāvāt pieredzes apmaiņas veidus un mācīšanos no līdzbiedriem, ko varētu turpmāk attīstīt ES līmenī.
               
            Tāpēc Komisija uzaicina iesniegt pieteikumus, lai atlasītu ekspertu grupas dalībniekus.
      Ekspertu grupā darbojas 17 dalībnieki, kurus saskaņā ar iepriekš minētā lēmuma 4. pantu ieceļ privātpersonas statusā.
      Komisija ieceļ dalībniekus privātpersonas statusā uz četru gadu termiņu, kuru var pagarināt. Tie Komisijai sniedz neatkarīgu un ārējo spēku neietekmētu atzinumu un ievēro konfidencialitātes noteikumus, kas minēti 5. pantā Komisijas lēmumā, ar kuru izveido ekspertu grupu. Dalībnieki apņemas strādāt neatkarīgi un sabiedrības interesēs. Novērtējot pieteikumus, Komisija ņems vērā šādus kritērijus:
      
                  a)
               
               
                  pierādīta kompetence, augsta līmeņa profesionālie sasniegumi un pieredze (vismaz pieci gadi), tostarp Eiropas un/vai starptautiskā līmeņa pieredze pasākumos, kas saistīti ar korupcijas novēršanu un apkarošanu un/vai saistītās jomās;
               
            
                  b)
               
               
                  laba izpratne par pašreiz spēkā esošo ES acquis un politiku pretkorupcijas jomā, kā arī par esošajiem juridiskajiem instrumentiem un uzraudzības un novērtēšanas mehānismiem pretkorupcijas jomā Eiropas un starptautiskā līmenī;
               
            
                  c)
               
               
                  pierādītas spējas strādāt angļu valodā;
               
            
                  d)
               
               
                  vajadzība panākt līdzsvarotu ekspertu grupas sastāvu institucionālās struktūras un profesionālās pieredzes ziņā, kā arī attiecībā uz kandidātu dzimumu un ģeogrāfisko izcelsmi (2);
               
            
                  e)
               
               
                  nepieciešamība nodrošināt kompetenču līdzsvaru saistībā ar pretkorupcijas jautājumiem un dažādiem iesaistītajiem aspektiem, piemēram, bet ne tikai, tādās jomās kā tiesību aizsardzība, tiesu vara, novēršana, politikas veidošana, kontrole un/vai uzraudzība, tendenču, politikas un/vai rādītāju izpēte, publiskais un privātais sektors, krimināltiesības, ekonomikas un sociālie aspekti/ietekme;
               
            
                  f)
               
               
                  grupas dalībniekiem jābūt Eiropas Savienības dalībvalstu pilsoņiem.
               
            Iepriekš minētās prasības pārbaudīs pēc izpildītā dzīves apraksta (CV) un pieteikuma veidlapas.
      Pieteikumus var iesniegt tikai, izmantojot pieteikuma veidlapu (II pielikums) un CV paraugu (3). Kandidāti tiek aicināti savā pieteikumā skaidri norādīt pretkorupcijas jomas, kurās viņiem ir īpašas zināšanas.
      Atbilstīgi parakstīti pieteikumi jānosūta 20 darbdienu laikā no dienas, kad uzaicinājums iesniegt priekšlikumus publicēts Eiropas Savienības Oficiālajā Vēstnesī, pa e-pastu vai vēstulē uz šādu adresi:
      
                  
                     European Commission
                  
               
            
                  
                     Directorate-General for Home Affairs
                  
               
            
                  
                     Unit A2 Secretariat
                  
               
            
                  
                     LX 46 3/131
                  
               
            
                  
                     BELGIQUE/BELGIË
                  
               
            
                  HOME-CORRUPTION@ec.europa.eu
               
            Ja pieteikumi tiek sūtīti pa e-pastu, e-pasta datums tiks uzskatīts par nosūtīšanas datumu. Ja pieteikumi tiek sūtīti pa pastu, pasta zīmoga datums tiks uzskatīts par nosūtīšanas datumu.
      Komisija saskaņā ar Komisijā spēkā esošajiem noteikumiem atmaksās ceļa un uzturēšanās izdevumus saistībā ar ekspertu grupas veiktajām darbībām pieejamo budžeta apropriāciju ietvaros. Grupas dalībnieki par savu pienākumu pildīšanu nesaņems atalgojumu.
      Ekspertu grupas dalībnieku saraksts tiks publicēts Komisijas ekspertu grupu un citu līdzīgu struktūru reģistrā (Reģistrs) (4), kā arī Iekšlietu ģenerāldirektorāta tīmekļa vietnē.
      Personas datus apkopo, apstrādā un publicē atbilstīgi Eiropas Parlamenta un Padomes Regulas (EK) Nr. 45/2001 (5) noteikumiem.
      Lai saņemtu sīkāku informāciju, lūdzam sazināties ar Ms Raluca STEFANUC, tālr. +32 22953152, e-pasts: raluca.stefanuc@ec.europa.eu
      Informācija par uzaicinājuma iesniegt pieteikumus rezultātiem tiks publicēta Iekšlietu ĢD tīmekļa vietnē un, atbilstošā gadījumā, Eiropas Savienības Oficiālajā Vēstnesī.
      
         (1)  OV C 286, 30.9.2011., 4 lpp.
      
         (2)  Komisijas 2000. gada 19. jūnija Lēmums 2000/407/EK par dzimumu līdzsvaru tās izveidotajās komitejās un ekspertu grupās (OV L 154, 27.6.2000., 34. lpp.).
      
         (3)  Visi CV ir jāiesniedz Eiropas standarta formātā: http://www.cedefop.eu.int/transparency/cv.asp
      
         (4)  Dalībnieki, kuri nevēlas publiskot savu vārdu un uzvārdu, var lūgt atbrīvojumu no šā noteikuma. Lūgumu nepubliskot ekspertu grupas dalībnieku vārdu un uzvārdu uzskata par pamatotu, ja publicēšana varētu apdraudēt viņu drošību vai integritāti vai nevajadzīgi ietekmēt privāto dzīvi.
      
         (5)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).
      
         Papildinājums